Priedas Nr. 1

**SUDERINTA: TVIRTINU:**

LTOK prezidentė RIUKKPA prezidentė

Daina Gudzinevičiūtė Audronė Vizbarienė

2019 2019

**LIETUVOS IKIMOKYKLINIO UGDYMO ĮSTAIGŲ PROJEKTO**

 **„LIETUVOS MAŽŲJŲ ŽAIDYNĖS 2020“**

**NUOSTATAI**

**I. BENDROSIOS NUOSTATOS**

1. Lietuvos ikimokyklinio ugdymo įstaigų projekto „Lietuvos mažųjų žaidynės 2019”

nuostatai (toliau – Nuostatai) nustato 2020 metų Lietuvos mažųjų žaidynių (toliau – Žaidynių) tikslus,

organizatorius, vykdytojus, finansavimo, žaidynių vykdymo etapų, projekto dalyvių įsipareigojimų,

projekto dalyvių apdpvanojimų tvarką.

1. Žaidynių organizatoriai – Lietuvos tautinis olimpinis komitetas (toliau – LTOK) ir

Respublikinė ikimokyklinio ugdymo kūno kultūros pedagogų asociacija (toliau – RIUKKPA).

1. Projektą „Lietuvos mažųjų žaidynės“ finansuoja – LTOK.
2. Projekto koordinatorius – RIUKKPA.
3. Projekto dalyviai – Lietuvos ikimokyklinio ugdymo įstaigos, užsiregistravusios dalyvauti Lietuvos mažųjų žaidynėse 2020 ir jų ugdytiniai.
4. “Lietuvos mažųjų žaidynių” (LMŽ) įstaigų festivalių koordinatoriai – ikimokyklinio ugdymo įstaigų – dalyvių deleguoti pedagogai, kurie dalyvavo “Lietuvos mažųjų žaidynių” mokomajame seminare.
5. “Lietuvos mažųjų žaidynių” (LTMŽ) regioninių festivalių koordinatoriai ir teisėjai – ikimokyklinių ugdymo įstaigų – dalyvių deleguotos pedagogų komandos, kurios dalyvavo „Lietuvos mažųjų žaidynių“ regioninių festivalių ir teisėjų mokomajame seminare ir susipažino su teisėjavimo taisyklėmis. LTMŽ regioninių festivalių koordinatoriai organizuoja regioninius festivalius, suderinę veiklą su projekto koordinatoriumi (RIUKKPA). Šiuos asmenis skiria projekto koordinatorius (RIUKKPA).
6. “Lietuvos mažųjų žaidynių” vykdytojai – ikimokyklinio ugdymo įstaigos, pedagogai.
7. “Lietuvos mažųjų žaidynių” mokomasis seminaras – vienas iš penkių: Vilniuje, Kaune, Palangoje, Šiauliuose, ir Alytuje vyksiančių seminarų, skirtų Žaidynių koordinatoriams įstaigose.

10. Vaikų su specialiais poreikiais įstaigos projekte dalyvauja svečio teisėmis, pagal atskirą registraciją.

11. Projekto rolės skirtinguose projekto įgyvendinimo etapuose:

|  |  |  |  |
| --- | --- | --- | --- |
|  | Įstaigos festivalis | Regioninis festivalis  | Respublikinis festivalis |
| Vykdytojas | Ikimokyklinės ugdymo įstaigos (projekto dalyvės) | Atrinktos LTMŽ regioninių festivalių organizatorių ir koordinatorių komandos; LTMŽ regioninių festivalių koordinatoriai ir teisėjai (iš 10 Lietuvos apskričių) | RIUKKPA |
| Atsakingi asmenys, organizacijos | RIUKKPALTOKLTMŽ įstaigų festivalių koordinatoriai | RIUKKPALTOKLTMŽ regioninių festivalių koordinatoriai ir teisėjai | RIUKKPALTOK |
| Dalyviai | Ikimokyklinės ugdymo įstaigos, ugdytiniai, tėvai, globėjai | Ikimokyklinio ugdymo įstaigos ir jų ugdytinių komandos (3 berniukai ir 3 mergaitės) | Regioniniame festivalyje kvietimą gavusios ikimokyklinio ugdymo įstaigos, jų ugdytiniai ir respublikiniame festivalyje svečio teisėmis dalyvaujančios įstaigos |

**II. TIKSLAS IR UŽDAVINIAI**

 12. Projekto tikslas – didinti ikimokyklinio ir priešmokyklinio amžiaus vaikų fizinį aktyvumą, tenkinant prigimtinį judėjimo poreikį ir skatinti Lietuvos ikimokyklinio ugdymo įstaigų pedagogų tarpusavio bendravimą ir bendradarbiavimą, profesinę paramą ir pagalbą, ugdant sveikus ir fiziškai aktyvius vaikus.

 13. Projekto uždaviniai:

 13.1. Skatinti fizinį aktyvumą, kilnų elgesį ir bendradarbiavimą sporte ir gyvenime.

 13.2. Skatinti fizinį aktyvumą skirtingose aplinkose ir oro sąlygose.

 13.3. Sudaryti sąlygas ikimokyklinio ir priešmokyklinio amžiaus vaikams ugdyti mažiausiai penkis fundamentalius judesius (balansuoti, bėgti, šokti, mesti/gaudyti, spir

 13.4. Teikti fizinio aktyvumo priemones bei sporto renginių organizavimo įtaigoje modelių metodinę, konsultacinę pagalbą ikimokyklinio ugdymo įstaigų pedagogams.

 13.5. Sudaryti sąlygas ikimokyklinio ugdymo pedagogams dalintis gerąja vaikų sveikatinimo ir fizinio aktyvumo bei fizinio raštingumo skatinimo patirtimi.

13.6. Skatinti glaudesnį bendradarbiavimą tarp ikimokyklinio ugdymo įstaigų ~~ir~~ pedagogų.

**III. ŽAIDYNIŲ EIGA**

14. Žaidynes sudaro penki etapai: pedagogų mokymai, tvarkaraščių sudarymas, įstaigų festivaliai, regioniniai festivaliai ir respublikiniai festivaliai.

15. Žaidynių vykdymo data – 2020 metų sausio 06 – gegužės 22 d.

16. Projekto vykdymo etapai: data, etapas, veikla, atsakinga organizacija**:**

|  |  |  |  |
| --- | --- | --- | --- |
| DATA | ETAPAS | VEIKLA | ATSAKINGA ORGANIZACIJA |
| Nuo2019 11 04Iki2019 12 13 | Dalyvių registracija | Pageidaujantys dalyvauti projekte registruojasi užpildydami dalyvio anketą elektroninėje formoje.Surinkus maksimalų dalyvių skaičių (300 įstaigų), registracija gali būti sustabdyta anksčiau. Į projektą nepatekusios įstaigos informuojamos elektroniniu paštu. | RIUKKPALTOK |
| 2020 01 06 Kaune2020 01 07 Vilniuje2020 01 08 Šiauliuose2020 01 09 Alytuje2020 01 13 Palangoje | Mokomieji seminarai LTMŽ įstaigų festivalių koordinatoriams  | Seminare dalyvauja projekte „Lietuvos mažųjų žaidynės“ dalyvaujančių įstaigų atstovai. Dalyviams pateikiama atnaujinta metodinė medžiaga, aptariamos teisėjavimo taisyklės, išdalinami „koordinatoriaus paketai“. | RIUKKPA |
| Nuo2020 01 06iki2020 02 01 | Įstaigų festivalių tvarkaraščių sudarymas | Užsiregistravusios įstaigos pateikia tikslią įstaigos festivalio organizavimo datą, planuojamą dalyvių skaičių ir LTMŽ įstaigos festivalio koordinatorių sąrašą. | RIUKKPA  |
| Nuo2020 02 03 iki2020 03 02 |  „Lietuvos mažųjų žaidynių“ įstaigų festivaliai | Kiekviena įstaiga savarankiškai praveda „Lietuvos mažųjų žaidynių“ įstaigos festivalį. Renginio organizavimo formos ir turinio rekomendacijas dalyviai gaus mokomųjų seminarų metu. Organizatoriai taip pat suteikia pagalbinę video medžiagą, rekomendacijas. Vaikų su spec. poreikiais įstaigos taip pat dalyvauja šiame etape. | RIUKKPA Lietuvos ikimokyklinio ugdymo įstaigos  |
| Nuo2020 03 02iki2020 04 03 | „Lietuvos mažųjų žaidynių“ regioniniai festivaliai | 10 Lietuvos apskričių įstaigų deleguotos ugdytinių komandos dalyvauja regioniniuose festivaliuose. Komandų, kurios gauna kvietimus į respublikinį festivalį skaičius kiekviename regioniniame festivalyje nustatomas individualiai, atsižvelgiant į užsiregistravusių komandų skaičių. Kiekvieno regioninio festivalio metu traukiami burtai, sutrikiant galimybę į respublikinį festivalį gauti kvietimą daugiau komandų. Tikslus burtų keliu gavusių kvietimą komandų skaičius nustatomas atsižvelgus į bendrą apskrityje dalyvaujančių komandų skaičių. Burtus organizuoja LTMŽ regioninių festivalių koordinatoriai ir teisėjai. Vaikų su spec. poreikiais įstaigos taip pat dalyvauja šiame etape. | RIUKKPA LTMŽ regioninių festivalių koordinatoriai ir teisėjai |
| 2020 04 04,2020 04 18,2020 04 25,2020 05 08,2020 05 1511.00 – 13.00 val.Alytus, Vilnius, Šiauliai, Jonava, Palanga/Klaipėda | „Lietuvos mažųjų žaidynių“ respublikiniai festivaliai | Dalyvauja 26+2 (spec.poreikių vaikų) komandos, gavusios kvietimą dalyvauti respublikiniame festivalyje. Nugalėtojai nenustatinėjami.  | RIUKKPA LTOK |

**IV. PROJEKTO DALYVIAI**

##### 17. LTMŽ projekto dalyviai – Lietuvos Respublikos ikimokyklinio ugdymo įstaigos, užsiregistravusios dalyvauti projekte iki 2020 metų gruodžio 13 d.

##### 18. LTMŽ įstaigų festivalių dalyvių ugdytinių amžius ir skaičius neribojamas. LTMŽ įstaigos festivalis skirtas visos įstaigos bendruomenei. Jame dalyvauja visi įstaigą lankantys vaikai, neišskiriant ir ankstyvojo amžiaus.

19. LTMŽ regioninių ir respublikinių festivalių dalyvių ugdytinių amžius - 5 metai (2014 m. gimimo). Komandą sudaro 6 ugdytiniai (3 berniukai ir 3 mergaitės). Komandą lydi 2 pedagogai.

**V. DALYVIŲ REGISTRACIJA**

20. Pageidaujantys dalyvauti projekte**,** registruojasi internetiniame puslapyje www.mazujuzaidynes.lt užpildydami dalyvio anketą. **Registracijos pabaiga – 2019 m. gruodžio 13 d. 22.00 val.**

20.1. Surinkus maksimalų dalyvių skaičių (**300 įstaigų**) registracija gali būti sustabdyta anksčiau laiko.

20.2. Į projektą nepatekusios įstaigos bus informuotos elektroniniu paštu.

20.3. Į projektą patekusios įstaigos gaus informaciją apie tolesnius projekto vykdymo etapus.

**VI. PROJEKTO DALYVIŲ ĮSIPAREIGOJIMAI**

21. Įstaigos, pareiškusios norą dalyvauti projekte, sutinka laikytis žemiau nurodytų taisyklių:

21.1. Po registracijos patvirtinimo, iki LTMŽ įstaigos festivalio, surinkti visų projekte

dalyvaujančių vaikų tėvų leidimus dalyvauti projekte (2 priedas). Įstaiga sutinka atsiųsti tėvų sutikimus organizatoriams el. paštu (nurodyti el. paštą) ir bus vėliausiai likus 2 dienoms iki LTMŽ įstaigos festivalio pradžios. Organizatoriai tėvų sutikimus saugos 5 metus nuo įstaigos registracijos projekte pradžios.

21.2. Bendradarbiauti su projekto koordinatoriumi (RIUKKPA), organizuojant LTMŽ įstaogos festivalį savo įstaigos bendruomenei (minimalus dalyvių skaičius - 24).

21.3. Bendradarbiauti su projekto koordinatoriumi, organizuojant LTMŽ regioninius festivalius.

21.4. Dalyvauti viename iš regioninių festivalių, vyksiančiančių 10 Lietuvos miestų: Vilniuje, Kaune, Klaipėdoje, Šiauliuose, Panevėžyje, Alytuje, Utenoje, Telšiuose, Tauragėje, Marijampolėje. Transporto išlaidas padengia dalyviai.

21.5. Deleguoti 2 pedagogus – LTMŽ įstaigos festivalio koordinatorius į organizatorių rengiamus seminarus artimiausiame mieste.

21.6. Naudotis organizatorių pateikta metodiniais medžiaga, ruošiantis „Lietuvos mažųjų žaidynių“ regioniniam festivaliui ir teisėjaujant jame. Visais metodiniais klausimais kreiptis į projekto koordinatorių elektroniniu paštu riukkpa@gmail.com arba telefonu +37067347956.

21.7. Deleguoti nuostatuose nurodyto dydžio ir sudėties komandą (3 berniukai ir 3 mergaitės) į LTMŽ regioninį festivalį.

21.8. Gavus kvietimą į LTMŽ regioninį festivalį, užtikrinti įstaigos komandos dalyvavimą geografiškai patogiausioje vietoje vyksiančiame „Lietuvos mažųjų žaidynės“ respublikiname festivalyje.

21.9. Projekte „Lietuvos mažųjų žaidynės“ užsiregistravusios įstaigos įsipareigoja:

21.10. Komandos ir jas lydintys pedagogai į visus festivalius atvyksta su tvarkinga apranga ir sportine avalyne.

21.11. Atvykus į festivalį, pateikia organizatoriams dalyvių ir juos lydinčių asmenų, atsakingų už vaikų saugumą, sąrašą (ant firminio blanko, patvirtintą įstaigos vadovo).

21.12. Komandas lydintys pedagogai atsako už vaikų saugumą vykstant į festivalį ir iš jo, bei pačio festivalio metu.

21.13. Komandas lydintys pedagogai užtikrina, kad vaikai, pedagogai ir tėvai laikytųsi Lietuvos mažųjų žaidynių kilnaus elgesio kodekso visų projekto etapų metu.

21.14. Festivalių metu, komandas lydintys pedagogai talkina vaikams, netrukdydami festivalių koordinatoriams ir vykdytojams. Jei užduotis reikalauja savarankiško atlikimo, pedagogai atsako tik už komandos tvarką.

**VII. PROJEKTO VYKDYMO TVARKA**

**22. LTMŽ įstaigos festivalio organizavimo tvarka:**

22.1. LTMŽ įstaigos festivalis vykdomas projekte dalyvaujančiose įstaigose. Už jo vykdymą atsakingi LTMŽ įstaigų festivalių koordinatoriai, išklausę specialų „Lietuvos mažųjų žaidynių“ vykdymo seminarą ir turintys tai patvirtinantį sertifikatą.

22.2. LTMŽ įstaigos festivalį VYKDANTYS pedagogai savarankiškai parenka užduotis ir atsako už renginio turinį Nereikia šito, tegu būna ne vien estafetės

22.2.1. Projekto koordinatoriai „Lietuvos mažųjų žaidynių“ mokomųjų seminarų metu pateikia LTMŽ įstaigos festivalio organizavimo rekomendacijas ir svarbiausius renginio elementus.

22.3. LTMŽ įstaigos festivalyje dalyvauja visa įstaigos bendruomenė (neišskiriant ankstyvojo amžiaus).

22.4. LTMŽ įstaigų festivalyje dalyvauja visi įstaigą lankantys vaikai.

22.5. Vykdant užduotis LTMŽ įstaigų festivalių koordinatoriai rezultatų nefiksuoja. Visos komandos dalyvės yra nugalėtojos.

22.6. Pabaigus LTMŽ įstaigos festivalį, pedagogai suformuoja ugdytinių komandą, kuri atstovaus įstaigą LTMŽ regioniniame festivalyje~~.~~

22.7. Po renginio, per 5 darbo dienas, LTMŽ įstaigų festivalių koordinatoriai užpildo projekto koordinatoriaus (RIUKKPA) pateiktą anketą - ataskaitą.

**23. LTMŽ regioninio festivalio organizavimo tvarka**:

23.1. LTMŽ regioninis festivalis bus organizuojamas viename iš 10 Lietuvos miestų: Vilniuje, Kaune, Klaipėdoje, Šiauliuose, Panevėžyje, Alytuje, Utenoje, Telšiuose, Tauragėje, Marijampolėje. Projekto dalyviai suskirstomi į apskritis vadovaujantis Lietuvos apskričių žemėlapiu <http://www.lietuvoszemelapis.com/apskriciu-zemelapiai/>.

23.2. LTMŽ regionins festivalis vykdomas neutraliose patalpose, teisėjauja neutralūs Teisėjai (pedagogai, kurių komanda nedalyvauja varžybose).

23.3. LTMŽ regioniniame festivalyje susitinka 2-15 to regiono komandų komandos (jei komandų tame pačiame regione daugiau, organizuojamas dar vienas LTMŽ regioninis festivalis).

23.4. Atsižvelgiant į užsiregistravusių įstaigų skaičių, kiekvieno regiono komandos suskirstomos į pogrupius (už komandų suskirstymą ir tvarkaraščių parengimą atsakingas projekto koordinatorius)

23.5. LTMŽ regioninius festivalius vykdo LTMŽ regioninių festivalių koordinatoriai – pedagogai, savanoriškai pasisiūlę ar susitarę su projekto koordinatoriais, išklausę mokomąjį „Lietuvos mažųjų žaidynių“ regioninių festivalių koordinatorių ir teisėjų seminarą ir turintys tai patvirtinantį sertifikatą.

23.6. Vienų varžybų metu atliekamos 5 iš anksto žinomos LTMŽ regioninio festivalio estafetės.

232.6.1. Estafečių aprašai, vaizdinė medžiaga ir pastabos teisėjams bus pateiktos metodiniame leidinyje ir pristatytos LTMŽ mokomųjų seminarų metu.

23.7. Komandos, gavusios kvietimą į LTMŽ respublikinį festivalį, nustatomos susumavus surinktus taškus ir burtų keliu.

23.7.1. Į LTMŽ respublikinį festivalį kvietimus gauna 4 komandos LTMŽ regioniniame festivalyje surinkusios daugiausiai taškų, santykiu 2:1 (kai LTMŽ regioniniame festivalyje dalyvauja 1-10 komandų) arba santykiu 4:1 (kai LTMŽ regioniniame festivalyje dalyvauja 11 ir daugiau komandų).

23.7.2. Kiekvieno LTMŽ regioninio festivalio pabaigoje traukiami burtai, kurių metu išdalinami papildomi kvietimai į LTMŽ respublikinį festivalį. Tikslus burtų keliu pakviestų komandų skaičius bus nustatytas žinant tikslų dalyvių skaičių. Burtus organizuoja LTMŽ regioninių festivalių koordinatoriai.

**24. LTMŽ respublikinio festivalio organizavimo tvarka:**

24.1. LTMŽ respublikinį festivalį koordinuoja ir vykdo RIUKKPA.

24.2. Komandos į LTMŽ respublikinius festivalius suskirstomos, remiantis geografiniu principu.

24.3. LTMŽ respublikiniuose festivaliuose iš viso dalyvauja 90 + 40 + 10 komandos (26 komandos (viename iš 5 LTMŽ respublikinių festivalių dalyvauja 18 komandų, gavusių kvietimus pagal pasiektus rezultatus, 8 komandos gavusios kvietimą burtų keliu ir 2 vietos skiriamos svečio teisėmis dalyvaujančioms spacialiųjų poreikių vaikų komandoms, pagal atskirą registraciją).

24.4. Visos į LTMŽ respublikinį festivalį pakviestos komandos, tampa projekto „Lietuvos mažųjų žaidynės“ laureatėmis.

24.5. LTMŽ respublikiniai festivaliai organizuojami rato sistema:

24.5.1. Parengiamos 7 stotelės simbolizuojančios skirtingas olimpines sporto šakas (užduotys nereikalauja specialaus pasirengimo, todėl dalyviams iš anksto nepateikiamos).

24.5.2. Vienoje „stotelėje“ dalyvauja 4 komandos.

24.5.3. Užduoties išaiškinimui ir atlikimui skiriamos 5 minutės, pasikeitimui – 1 minutė.

24.5.4. „Stotelėse“ rezultatai nefiksuojami ir taškai neskaičiuojami. Individualūs pasiekimai ir komandinė sėkmė įvertinami žodžiu.

24.6. Specialiu antspaudu tai pažymima komandiniame žaidynių dalyvių pase.

**VIII. APDOVANOJIMAI**

25. LTMŽ įstaigos festivalio dalyvių apdovanojimai: „Lietuvos mažųjų žaidynių“ dalyvio diplomas (vaikams), padėka „už dalyvavimą projekte“ (pedagogams).

25.1. Elektroniniai diplomai ir padėkos siunčiami paštu, įstaigos padėkas ir diplomus atsispausdina pačios, atsižvelgdamos į dalyvaujančių vaikų ir pedagogų skaičių.

25.2. Specialus diplomas įteikiamas tėvų – sirgalių komandai.

26. LTMŽ regioninio festivalio dalyvių apdovanojimai: „Lietuvos mažųjų žaidynių regioninio festivalio“ diplomas (vaikams), kvietimas atvykti į LTMŽ respublikinį festivalį (komandoms), marškinėliai su logotipu (vaikams).

27. LTMŽ respublikinio festivalio dalyvių apdovanojimai: „Lietuvos mažųjų žaidynių“ medaliai (vaikams), „Lietuvos mažųjų žaidynių“ dalyvio pasas (įstaigoms), „Lietuvos mažųjų žaidynių“ dalyvių taurė (įstaigoms), „Lietuvos mažųjų žaidynių“ dalyvio diplomas (komandoms), sporto priemonės, atminimo dovanėlės.

28. Įstaigų bendruomenės, kurių pedagogų komandos organizavo LTMŽ regioninius festivalius apdovanojamos: padėka įstaigos bendruomenei už LTMŽ įstaigos ir regioninio festivalio organizavimą, vardine pažyma pedagogų atestacijos komisijai, sporto inventoriumi.

29. LTMŽ regioninių festivalių koordinatoriai ir teisėjai apdovanojami padėkomis už LTMŽ regionio festivalio koordinavimą / teisėjavimą, sporto inventoriumi, LTMŽ suvenyrais.

**IX. BAIGIAMOSIOS NUOSTATOS**

30.Visi ginčai, susiję su varžybų teisėjavimu, organizavimu, bei laimėtojų nustatymu, sprendžiami:

30.1. Vietoje, varžybų dieną;

30.2. Pateikiant argumentuotus įrodymus teisėjams (dalyvių ir juos lydinčių asmenų chronometrais fiksuojamas laikas nėra argumentas pakeisti Teisėjų sprendimus);

30.3. Jei Teisėjai ir dalyviai nesusitaria tapusavyje, galima teikti oficialią apeliaciją projekto organizatoriams (ne vėliau kaip per 2 dienas nuo varžybų pabaigos).

31. „Lietuvos mažųjų žaidynės“ dalyviai apdovanojami organizatorių įsteigtais ir nuostatuose nurodytais prizais.

32. Kvalifikacinius etapus organizuojančios įstaigos privalo laikytis dalyvių apdovanojimo reikalavimų ir savavališkai nesteigti prizų, nesuderintų su projekto organizatoriais (taurių, medalių ir t.t).

33. Kontaktai komunikacijai:

Audronė Vizbarienė – projekto „Lietuvos mažųjų žaidynės“ koordinatorė

Tel. nr. +370 673 47956

El. paštas riukkpa@gmail.com

Ugnė Supranavičienė – LTOK Olimpinio švietimo programų vadovė

Tel. nr. +370 5 2319070

El. paštas ugne@ltok.lt